**DARBŲ PIRKIMO TECHNINĖ SPECIFIKACIJA**

**DĖMESIO! Galimi neatitikimai tarp šios darbų pirkimo techninės specifikacijos ir pateikiamo projekto techninių specifikacijų. Esant tokiems neatitikimams prašome šia vadovautis darbų pirkimo technine specifikacija.**

**1. PIRKIMO OBJEKTAS**

1.1. Šilumos tiekimo tinklų įvadų statyba. (Šilumos tiekimo tinklų iki daugiabučio gyvenamojo namo Krokuvos g. 60 statyba)

**2. PIRKIMO OBJEKTO PRITAIKYMO SRITIS**

Sutartis reikalinga investicinės sutarties, pasirašytos tarp AB Vilniaus šilumos tinklai ir statytojo, vykdymui

**3. TECHNINIAI REIKALAVIMAI, KURIUOS TURI ATITIKTI PERKAMI DARBAI**

3.1.1. Pagal pateikiamą techninio projekto „Daugiabutis gyvenamasis namas Krokuvos g. 60, Vilniaus m., statybos projektas. B laida“ šilumos tiekimo dalį Rangovas privalo:

* tiekti statybai visas reikalingas medžiagas;
* **rangovas turi užtikrinti suvirinimo darbų priežiūrą pasitelkdamas darbų priežiūrą vykdančią kompetentingą įstaigą;**
* **per 40 darbo dienų nuo darbų fronto perdavimo** pastatyti užsakytus šilumos tiekimo tinklus **(be dangų atstatymo).** Preliminarus prisijungimo prie esamų šilumos tiekimo tinklų terminas - iki 2022-11-04.
* parengti šilumos tiekimo tinklų statybos dokumentus pagal p. 3.1.49; 3.1.50. reikalavimus;
* techninę dokumentaciją Užsakovui pateikti iki 2023-04-30.

3.1.2. **TECHNINIAI REIKALAVIMAI VAMDŽIAMS:**

* **Rangovo** tiekiamos medžiagos: plieniniai vamzdžiai (pramoniniu būdu izoliuoti, jų sudedamosios dalys (movos, jungtys, intarpai) bei įrenginiai (uždaromoji armatūra ir fasoninės dalys) turi atitikti nurodytus standartus arba jiems lygiaverčius:

|  |  |
| --- | --- |
| LST EN 253:2019 | Centralizuoto šilumos tiekimo vamzdžiai. Neardomai izoliuoto vieno vamzdžio sistemos, skirtos bekanaliams karšto vandens tinklams. Gamyklinė vamzdžių sąranka iš įvadinio plieninio vamzdžio, poliuretaninės šiluminės izoliacijos ir polietileninio apvalkalo |
| LST EN 448:2019 | Centralizuoto šilumos tiekimo vamzdžiai. Neardomai izoliuoto vieno vamzdžio sistemos, skirtos bekanaliams karšto vandens tinklams. Gamyklinės jungiamųjų detalių sąrankos iš plieninių įvadinių vamzdžių, poliuretaninės šiluminės izoliacijos ir polietileninio apvalkalo |
| LST EN 488:2019 | Centralizuoto šilumos tiekimo vamzdžiai. Neardomai izoliuoto vieno vamzdžio sistemos, skirtos bekanaliams karšto vandens tinklams. Gamyklinės plieniniams įvadiniams vamzdžiams skirtos plieninių sklendžių sąrankos su poliuretanine šilumine izoliacija ir polietileniniu apvalkalu |
| LST EN 489:2019 | Centralizuoto šilumos tiekimo vamzdžiai. Neardomai izoliuotų vieno ir dviejų vamzdžių sistemos, skirtos požeminiams karšto vandens tinklams. 1 dalis. Karšto vandens tinklų jungčių apvalkalai ir šiluminė izoliacija pagal EN 13941-1 |
| LST EN 14419:2019 | Centralizuoto šilumos tiekimo vamzdžiai. Neardomai izoliuotų vieno ir dviejų vamzdžių sistemos, skirtos požeminiams karšto vandens tinklams. Stebėjimo sistemos |
| LST EN 13941-1:2019 | Centralizuoto šilumos tiekimo vamzdžiai. Izoliuotų sujungtų atskirų ir sudvejintų vamzdžių sistemų, skirtų bekanaliams karšto vandens tinklams, projektavimas ir įrengimas. 1 dalis. Projektavimas |
| LST EN 13941-2:2019 | Centralizuoto šilumos tiekimo vamzdžiai. Izoliuotų sujungtų atskirų ir sudvejintų vamzdžių sistemų, skirtų bekanaliams karšto vandens tinklams, projektavimas ir įrengimas. 2 dalis. Įrengimas |
| LST EN 10216-1-2014 | Besiūliai plieno vamzdžiai, tinkami naudoti esant slėgiui. Techninės tiekimo sąlygos. 1 dalis. Kambario temperatūroje nurodytų savybių nelegiruotojo ir legiruotojo plieno vamzdžiai, suvirinti elektra. |
| LST EN 10216-2-2014 | Besiūliai plieno vamzdžiai, tinkami naudoti esant slėgiui. Techninės tiekimo sąlygos. 2 dalis. Kambario temperatūroje nurodytų savybių nelegiruotojo ir legiruotojo plieno vamzdžiai, suvirinti elektra. |
| LST EN 10217-1-2019 | Suvirintieji plieniniai slėginiai vamzdžiai. Techninės tiekimo sąlygos. 1 dalis. Elektra suvirinti ir po fliusu suvirinti nelegiruoto plieno vamzdžiai, turintys nurodytas savybes kambario temperatūroje |
| LST EN 10217-2-2019 | Suvirintieji plieniniai slėginiai vamzdžiai. Techninės tiekimo sąlygos. 2 dalis. Elektra suvirinti nelegiruoto ir legiruoto plieno vamzdžiai, turintys nurodytas savybes aukštoje temperatūroje |
| LST EN 10217-3-2019 | Suvirintieji plieniniai slėginiai vamzdžiai. Techninės tiekimo sąlygos. 3 dalis. Elektra suvirinti ir po fliusu suvirinti smulkiagrūdžio plieno vamzdžiai, turintys nurodytas savybes kambario, aukštoje ir žemoje temperatūroje |
| LST EN 10217-4-2019 | Suvirintieji plieniniai slėginiai vamzdžiai. Techninės tiekimo sąlygos. 4 dalis. Elektra suvirinti nelegiruoto plieno vamzdžiai, turintys nurodytas savybes žemoje temperatūroje |
| LST EN 10217-5-2019 | Suvirintieji plieniniai slėginiai vamzdžiai. Techninės tiekimo sąlygos. 5 dalis. Po fliusu suvirinti nelegiruotojo ir legiruotojo plieno vamzdžiai, turintys nurodytas savybes aukštoje temperatūroje |
| LST EN 10217-6-2019 | Suvirintieji plieniniai slėginiai vamzdžiai. Techninės tiekimo sąlygos. 6 dalis. Po fliusu suvirinti nelegiruotojo plieno vamzdžiai, turintys nurodytas savybes žemoje temperatūroje |

3.1.3. Plieniniai vamzdžiai turi atitikti techninius reikalavimus, nurodytus LST EN 10217-2:2019 ir LST EN 10217-5:2019 arba lygiaverčiuose standartuose suvirinamiems arba pagal LST EN 10216-2:2019 arba lygiavertį standartą besiūliams slėginiams vamzdžiams. Plieninių vamzdžių medžiaga turi būti plienas, kurio cheminė sudėtis bei mechaninės savybės turi atitikti P235GH arba lygiavertės markės. Plienas ramaus stingimo.

3.1.4. Šilumos tiekimo tinklų sklendėms (pramoniniu būdu izoliuotoms) naudojamas plienas turi atitikti vamzdžiams naudojamą plieną. Sklendžių nominalus slėgis PN 1,6 MPa, darbinė temperatūra Td iki 120°C.

3.1.5. Pramoniniu būdu neardomos izoliuotos vamzdynų sistemos numatomas minimalus tarnavimo ilgaamžiškumas – ne mažiau 30 metų.

3.1.6. Gaminiai, izoliuoti pramoniniu būdu, už zonos, rezervuotos apvalkalo jungtims ribų, turi turėti sekančius identifikavimo ženklinimus kiekvieno atskiro apvalkalinio vamzdžio išorėje:

* gamintojo pavadinimas ir/arba gamintojo ženklas;
* plieninio vamzdžio nominalus skersmuo ir nominalus sienelės storis;
* plieno techninės charakteristikos ir markė;
* CEN standarto numeris;
* pagaminimo metai ir savaitė;
* partijos numeris.

3.1.7. Rangovas, iki darbų pradžios, naudojamoms medžiagoms turi pateikti sertifikatus, kokybės atitikties deklaracijas, kurie patvirtina techninių reikalavimų atitikimą. Prieš naudojant, **Rangovas** turi pateikti **Užsakovui** identifikacijai bei įvadinei kontrolei.

3.1.8. **Rangovas**, prieš darbų pradžią, su Užsakovu turi suderinti numatomų naudoti medžiagų tipus, markes ir kiekius.

3.1.9. **REIKALAVIMAI ŠILUMOS TINKLŲ STATYBAI:**

3.1.10. **Bendrieji reikalavimai šilumos tiekimo tinklų statybai:**

3.1.11. Techninio darbo projekto techninėse specifikacijoje ir darbo projekto brėžiniuose statybos vadovas pažymi žyma „Taip pastatyta“.

3.1.12. Leidimas žemės darbams įforminamas ir dangų ardymas/atstatymas atliekamas vadovaujantis STR 1.06.01:2016 „Statybos darbai. Statinio statybos priežiūra“ ir Leidimų atlikti kasinėjimo darbus Vilniaus miesto savivaldybės viešojo naudojimo teritorijoje (gatvėse, vietinės reikšmės keliuose, aikštelėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašu.

3.1.13. Rangovas, prieš darbų pradžią, turi suderinti perteklinio grunto išvežimo iš objekto poreikį ir apimtis su statytojo atstovu ir/arba Užsakovo techninės priežiūros vadovu ir, esant poreikiui išvežti gruntą, Rangovas atsako už grunto išvežimą.

3.1.14. Projekto sprendinių pakeitimai vykdomi vadovaujantis STR 1.04.04:2017 „Statinio projektavimas, projekto ekspertizė“.

3.1.15. Gaminius, medžiagas, įrenginius naudoti pagal Užsakovo pateiktų projektų techninių specifikacijų ir statybos normatyvinių dokumentų reikalavimus. Gaminiai ir medžiagos turi būti sertifikuoti.

3.1.16. Vykdant statybos darbus būtina išsaugoti paviršinį dirvožemį, nesandėliuoti statybinių medžiagų, grunto, nestatyti technikos arčiau kaip 4,5 m nuo medžių lajų krašto, saugoti vejas, nelaikyti degalų bei tepalų arčiau kaip 15 m nuo medžių lajų krašto ir 10 m nuo krūmų.

3.1.17. Darbo vietos organizavimas turi užtikrinti saugų darbą. Vykdant statybos-remonto darbus vadovautis LR vyriausiojo valstybinio darbo inspektoriaus įsakymu patvirtintų Saugos ir sveikatos taisyklių statyboje DT 5-00 (aktuali redakcija) reikalavimais.

3.1.18. Prieš pradedant šilumos tiekimo tinklų statybos darbus, apie tai būtina informuoti šalia statybos vietos esančias įmones ir gyventojus. Ten kur šilumos tinklai kerta gatves, įvažiavimus į kiemus, reikia pastatyti įspėjamuosius ženklus apie atliekamus darbus. Rangovas privalo, jeigu būtina, darbų atlikimui parengti, suderinti laikino eismo organizavimo schemas ir įrengti laikinus kelio ženklus.

3.1.19. Šilumos tiekimo tinklai statomi atviru būdu, jei nėra kitokių reikalavimų pateiktų techniniame darbo projekte.

3.1.20. Darbai neturi pažeisti trečiųjų asmenų interesų, t. y. turi būti užtikrinami privažiavimai prie pastatų bei saugūs praėjimai pėstiesiems.

3.1.21. Išmontuojant esamus šilumos tiekimo tinklus arba demontuojant izoliaciją būtina laikytis LR Socialinės apsaugos ir darbo ministro ir LR Sveikatos apsaugos ministro 2004 m. liepos 16 d. įsakymu Nr. A1-184/V-546 patvirtintų Darbo su asbestu nuostatų (aktuali redakcija) reikalavimų.

3.1.22. Sumontuotus šilumos tiekimo tinklus nužymėti piketais ties atšakomis, posūkiais ir tiesiose atkarpose kas 100 m.

3.1.23. Pasikeitus techninėje specifikacijoje nurodytiems įstatymams, reglamentams, standartams bei kitiems nurodytiems dokumentams (įskaitant jų pavadinimus ar žymėjimus) Rangovas privalo vadovautis tik galiojančiais (aktualiais) teisės aktais.

3.1.25. **Reikalavimai suvirinimo darbams:**

3.1.26. Prieš suvirinimo darbus Rangovas pateikia Užsakovui suderintą su suvirinimo darbų priežiūrą vykdančia kompetentinga įstaiga sekančią dokumentaciją:

* suvirinimo procedūros patvirtinimo protokolą (SPPP);
* suvirinimo procedūrų aprašą (SPA), visoms objekte būsimoms suvirinimo siūlėms;
* suvirintojo galiojančio pažymėjimo kopiją;
* suvirinimo darbų priežiūros meistro galiojančio pažymėjimo kopiją;
* suvirinimo siūlių schemą, kurioje turi būti nurodyta: objekto pavadinimas, schemos numeris, naudojamų medžiagų sertifikatų numeriai, liejinio numeris, suvirintojas, plieno markė, diametras, sienelės storis, suvirinimo priežiūros meistras, suvirinimo darbus atliekančios organizacijos pavadinimas, data, objekto parametrai, suvirinimo siūlių numeracija;
* suvirinimo medžiagų sertifikatus;
* naudojamų medžiagų sertifikatus (plieno sertifikatus).

3.1.27. Nepateikus suderintos dokumentacijos draudžiama pradėti suvirinimo darbus. Suvirinus be dokumentacijos suderinimo bus reikalaujama atlikti darbą iš naujo.

3.1.28. SPA darbo metu turi būti pas suvirintoją.

3.1.29. Suvirinimo siūlės numeruojamos pagal suvirinimo schemoje numatytą numeraciją.

3.1.30. Draudžiama pradėti suvirinimo darbus, nesant medžiagų sertifikatų;

3.1.31. Suvirinimas turi būti atliekamas laikantis patvirtintų SPA reikalavimų.

3.1.32. Nustačius suvirinimo technologijos pažeidimus, sustabdomi darbai ir surašomas aktas.

3.1.33. Nustačius SPA pažeidimus bus reikalaujama atlikti darbą iš naujo (išpjauti suvirintas siūles ir suvirinti pagal reikalavimus).

3.1.34. Suvirinimo darbus Rangovas gali tęsti tik pašalinus pažeidimus ir gavus suvirinimo darbų priežiūrą vykdančia kompetentingos įstaigos leidimą .

3.1.35. Atlikus visus suvirinimo ir kontrolės darbus, Rangovas, atlikęs suvirinimo darbus, Užsakovui turi pateikti visą suvirinimo ir kontrolės darbų dokumentaciją patikrintą ir suderintą su suvirinimo darbus priežiūrą vykdančia kompetentinga įstaiga:

* suvirinimo siūlių schemą;
* suvirinimo darbų vykdymo žurnalą;
* suvirintojų pažymėjimus;
* suvirinimo priežiūros meistro pažymėjimas;
* suvirinimo procedūros aprašą (SPA) visoms objekte virintoms siūlėms;
* naudotų medžiagų sertifikatus;
* siūlių kontrolės neardančiais metodais protokolus.

3.1.36. **Reikalavimai statybos/montavimo darbams:**

3.1.37. Nauji šilumos tinklai klojami atviru būdu, jeigu kitaip nėra numatyta projekte. Pagrindą po vamzdžiais paruošti pagal aktualios redakcijos Šilumos tiekimo tinklų ir šilumos punktų įrengimo taisykles, patvirtintas 2011-06-17 Lietuvos Respublikos energetikos ministro įsakymu Nr. 1-160. Pagal šių taisyklių reikalavimus tranšėjų dugnas turi būti be akmenų, lygus, ant jo turi būti ne mažiau kaip 0,1 m storio papilto sutankinto smėlio sluoksnis. Vamzdynai tranšėjoje užpilami smėliu, o paskui iškastuoju gruntu. Tarpai tarp tranšėjos sienelių ir vamzdžių pripilami smėlio, o patys vamzdžiai užpilami ne mažiau kaip 0,1 m storio smėlio sluoksniu, kuris sutankinamas rankiniu būdu. Ant sutankinto smėlio sluoksnio turi būti uždedama įspėjamoji juosta su užrašu „ŠILUMOS TIEKIMO TINKLAI“ arba vamzdyno gamintojo juosta. Smėlis, kuriuo užpilami vamzdynai, turi atitikti reikalavimus: stambiausios dalelės turi būti ≤ 16 mm; dalelės, kurių dydis ≤0,075 mm gali sudaryti iki 9 % svorio viso užpilamo smėlio kiekio; rūgštingumo koeficientas d60/d10<1,8 %; turi būti švarus, be žalingų priemaišų; turi būti be aštriabriaunių akmenukų, trinties koeficientas turi atitikti projektinį.

3.1.38. Sudėtingų susikirtimų su kitomis komunikacijomis vietose, vamzdynus galima kloti kanaluose, kanalus užplauti smėliu. Iškasus tranšėją, susikirtimo vietose, su elektros su elektros ir ryšių kabelių vietose, telefonine kanalizacija, įrengti šių komunikacijų tvirtinimo mazgus.

3.1.39. Elektros, ryšio kabelių, telefoninių komunikacijų, dujotiekio apsaugos zonose žemės kasimo darbus vykdyti rankiniu būdu, dalyvaujant tas komunikacijas eksploatuojančios organizacijos atstovui. Šilumos tiekimo tinklų susikirtimų su elektros kabelių vietose, kur vertikalus atstumas mažesnis už 0,5 m elektros kabeliui įrengti PVCA (arba lygiaverčio) vamzdžio įmautę d110, po 2,0 m nuo susikirtimo vietos į abi puses. Atstumą iki elektros kabelio galima sumažinti iki 0,2 m.

3.1.40. Tranšėjos išmatavimai turi atitikti vamzdžių tiekėjo nurodymus. Kompensacijai išnaudojami posūkio kampai „L“ ir „Z“ formos konfigūracija.

3.1.41. Sumontuotus naujus vamzdynus išplauti ir išbandyti slėgiu nurodytu projekte, bet ne mažesniu kaip 1,6 MPa.

3.1.42. Darbų vykdymo vieta turi būti aptverta tvora su signaline juosta.

3.1.43. **Reikalavimai geodezinei nuotraukai:**

3.1.44. Topografiniai planai turi būti sudaromi Lietuvos koordinačių sistemoje (LKS-94);

3.1.45. Topografiniai planai turi būti atliekami pagal šių reglamentų reikalavimus:

* GKTR 2.01.01:1999 „Požeminių tinklų ir komunikacijų geodezinių nuotraukų atlikimo tvarka“;
* GKTR 2.08.01:2000 „Statybiniai inžineriniai geodeziniai tyrinėjimai“;
* GKTR 2.11.02:2000 „Sutartiniai topografinių planų M 1:500; 1:1 000; 1:2 000 ir 1:5 000 ženklai“.
* GKTR 2.11.03:2014 „Topografinių erdvinių objektų rinkinys ir topografinių erdvinių objektų sutartiniai ženklai“.

3.1.46. Dokumentai pateikiami AutoCAD R14 - 2005 (\*.dwg; \*.dxf) arba MicroStation V8 (\*.dgn) bylų formate, laikantis korektiško sluoksnių suformavimo;

3.1.47. Geodezinėje nuotraukoje atskiruose sluoksniuose (pagal nomenklatūrą) atvaizduojami statiniai ir inžineriniai tinklai remiantis „Integruotų geoinformacinių sistemų (InGIS) geoduomenų specifikacija“.

3.1.48. Sutartiniai ženklai turi būti atskirti pagal temų grupes:

* geodezinis pagrindas (su koordinačių linijų sankirta LKS-94);
* reljefas;
* statiniai;
* inžineriniai tinklai (esami, naujai pastatyti, neveikiantys);
* vamzdynų viršaus altitudės charakteringuose taškuose;
* anotacijos (tekstiniai užrašai);
* atskirų inžinerinių tinklų duomenys kuriami į atskirus sluoksnius su spalviniu išskyrimu (pagal GKTR 2.11.02:2000 reikalavimus šilumos tinklas – mėlyna spalva);
* atliekama visų šilumos tinklų planinė ir vertikalinė geodezinė nuotrauka (pagal GKTR 2.01.01:1999 reikalavimus). Vertikalinėje geodezinės nuotraukos dalyje pažymimas suformuotas žemės paviršius, pastatyti šilumos tinklai, su šilumos tinklais prasilenkiančių tinklų ir komunikacijų vieta;
* topografiniuose planuose turi būti parodyti visi pastatai, pastatų grupės (su visu pastato, pastatų kontūru) į kuriuos projektuojamas ir statomas šilumos tinklų įvadas;
* techniniame darbo projekte pažymimi visi po rekonstrukcijos neveiksiantys (plane ir profilyje) šilumos tinklai;
* topografiniuose planuose pažymimas vamzdyno diametras (vamzdžio išorinis diametras, vamzdžio sienelės storis, vamzdžio išorinis diametras su izoliacija, pvz. 168,3×4/250).

3.1.49. **Reikalavimai dokumentacijai:**

3.1.50. Rangovas sukomplektuoja ir pateikia užsakovui dokumentaciją baigęs šilumos tiekimo tinklų statybos darbus:

* Valstybinės energetikos reguliavimo tarybos šilumos įrenginių techninės būklės patikrinimo aktas-pažyma;
* Vilniaus miesto savivaldybės atsakingų darbuotojų suderinimo pažyma priimant naudoti statinį (Infrastruktūros skyriaus atstovas, Vyriausiojo miesto architekto skyriaus atstovas);
* statybą leidžiantis dokumentas;
* vamzdyno gamybos ir montavimo kokybės pažymėjimas;
* atliekų valdymo planas su atliekų pridavimą patvirtinančiais dokumentais;
* techninio įrenginio pasas;
* statybos darbų žurnalas;
* technologinio vamzdyno trasos nužymėjimo aktas;
* vamzdyno montavimo schema;
* gedimų kontrolės montavimo schema (kai naudojama);
* geodezinė nuotrauka;
* suvirinimo ir kontrolės darbų dokumentacija;
* vamzdžių sertifikatai;
* alkūnių sertifikatai (kai naudojama);
* sklendžių sertifikatai (kai naudojama);
* perėjimų sertifikatai (kai naudojama);
* antikorozinių dažų atitikties sertifikatai (kai naudojama);
* betoninių žiedų atitikties deklaracija (kai naudojama);
* cementinio skiedinio atitikties deklaracija (kai naudojama);
* liuko kokybės sertifikatas (kai naudojama);
* mineralinės vatos demblių sertifikatas (kai naudojama);
* gedimų kontrolės sistemos patikros aprašymas;
* techninis darbo projektas su statybos vadovo įrašais „Taip pastatyta“.
* Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo liudijimas/polisas su apmokėjimą už draudimą patvirtinančiais dokumentais (kai privaloma).

3.1.51. **Darbų priėmimas:**

3.1.52. Darbų priėmimą atlieka Užsakovo sudaryta komisija arba įgaliotas asmuo, dalyvaujant Rangovo atsakingam asmeniui.

3.1.53. Darbai laikomi priimti, jeigu jie užbaigti ir nepastebėta jokių defektų, Užsakovui perduota visa šilumos tiekimo tinklų statybos dokumentacija, Šalių pasirašytas Atliktų darbų aktas ir Atliktų darbų priėmimo - perdavimo aktas.

3.1.54. Jeigu Darbai nebuvo priimti dėl Rangovo kaltės, paskiriama nauja Darbų priėmimo data. Rangovas defektus, atsiradusius dėl jo kaltės, pašalina savo sąskaita.

3.1.55. Rangovas kartu su rangovo atliktų statybos darbų perdavimo statytojui (užsakovui) aktu turi pateikti dokumentą, kuriuo užtikrinamas garantinio laikotarpio prievolių įvykdymas pagal pasirašytą rangos sutartį. Šis dokumentas rangovo nemokumo ar bankroto atveju turi užtikrinti dėl rangovų kaltės atsiradusių defektų, nustatytų per pirmuosius 3 statinio garantinio termino metus, šalinimo išlaidų apmokėjimą statytojui (užsakovui). Defektų šalinimo užtikrinimo suma statinio garantiniu 3 metų laikotarpiu turi būti ne mažesnė kaip 5 procentai statinio statybos kainos. Garantinio laikotarpio užtikrinimo dokumentas pateikiamas kartu su apmokėjimą už garantinį laikotarpį patvirtinančiais dokumentais.

3.1.56. **Garantijos:**

3.1.57. Garantinis laikas statiniams - 5 metai, paslėptų statinio elementų (konstrukcijų, vamzdynų ir kt.) – 10 metų, o jeigu buvo nustatyta šiuose elementuose tyčia paslėptų defektų - 20 metų, skaičiuojant nuo Atliktų darbų priėmimo - perdavimo akto pasirašymo dienos.

3.1.58. Rangovas atsakingas už defektus viso garantinio laikotarpio metu. Rangovas, gavęs raštišką Užsakovo pretenziją dėl defekto per 5 darbo dienas privalo atvykti į vietą defekto apimčių nustatymui ir šalinimo terminų suderinimui. Defektų pašalinimo terminas suderinamas tarpusavio susitarimu. Defektus garantinio laikotarpio metu Rangovas pašalina savo sąskaita.

3.1.59. Jei atsiradę defektai nebus pašalinti garantinio laikotarpio metu, garantinis laikotarpis bus pratęstas tiek, kiek reikės laiko tiems defektams pašalinti. Jeigu Rangovas nepašalina Užsakovo nurodytų defektų per suderintą terminą arba atsisako defektus šalinti, Užsakovas gali pats pašalinti defektus arba pasamdyti trečiuosius asmenis defektams pašalinti. Tokiu atveju Rangovas privalės atlyginti Užsakovui visas Užsakovo patirtas išlaidas ir nuostolius, susijusius su defektų pašalinimu bei dėl defektų nepašalinimo atsiradusią žalą/nuostolius.